text: Talan gjørdist um ein truplan útidyst móti Russlandi í Moskva í kvøld. Úrslitið gjørdist 31-24 til Russlands.
text: #000000
text: Føroyska liðið var heldur skert, tá tað fór á vøllin í dag. Rókur Akralíð og Helgi Hoydal, sum vanliga mynda miðverjuna, vóru ikki við, og hartil vóru Kjartan Johansen og Elias á Skipagøtu, sum vanliga eru eyðsýndir í álopinum, heldur ikki við. Føroyska liðið stóð seg allíkavæl hampuliga væl í dystinum, serliga í seinna hálvleiki, sum bert var taptur við einum málið.
text: #000001
text: Føroyska liðið var væl við í dystinum at byrja við, men nøkur útfall í løtum í fyrra hálvleiki kostaðu fleiri mál og fór Russland frá hesar løturnar og til hálvleiks frammanfyri 16-10. Filip Jojic stóð seg væl í álopspartinum og skeyt fleiri góð mál, 8 tilsamans. Eisini Pætur Mikkjalson á strikuni var tryggur við 4 málum uppá 4 møguleikar.
text: #000002
text: Í seinna hálvleiki gekk betri, meira ferð var á spælinum og dekkaði føroyska liðið til tíðir væl. Allan Norðberg kom inn á høgra vong og stóð seg væl, og kom Peter Krogh eisini ígongd við málskjótingina. Málverjin hjá russum hevði ein betri dag í dag enn okkara, sum fingu fatur á heldur fáum bóltum.
text: #000003
text: Hóast greitt tap, so sóu vit, at russiska liðið er til at hava við at gera, og vóna vit at tað verður ein tættari dystur sunnudagin á Hálsi. Áðrenn tað bíðar Kekkia fríggjakvøldið kl. 19.45. Atgongumerki til dystirnar kunnu keypast á heimsíðuni hjá HSF.
text: #000004
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000007
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000010